31976R2300
L 260/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 2300/76 НА СЪВЕТА
от 20 септември 1976 година
за сключване на Рамково споразумение за търговско и икономическо сътрудничество между Европейските общности и Канада
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално членове 113 и 235 от него,
като взе предвид предложението на Комисията,
като взе предвид становището на Европейския парламент (1),
като има предвид, че сключването от страна на Европейската икономическа общност на Рамково споразумение за търговско и икономическо сътрудничество между Европейските общности и Канада, подписано в Отава на 6 юли 1976 г., е необходимо за осъществяването на целите на Общността в областта на външноикономическите отношения; като има предвид, че някои предвидени от споразумението форми на икономическо сътрудничество надвишават правомощията за действие, предвидени в областта на общата търговска политика,
ПРИЕ НАСТОЯЩИЯ РЕГЛАМЕНТ:
Член 1
Рамковото споразумение за търговско и икономическо сътрудничество между Европейските общности и Канада се сключва от името на Европейската икономическа общност.
Текстът на споразумението се прилага към настоящия регламент.
Член 2
Съгласно член VIII от споразумението председателят на Съвета извършва нотифициране относно приключването на необходимите за влизането в сила на настоящото споразумение процедури от страна на Европейската икономическа общност (2).
Член 3
Настоящият регламент влиза в сила в деня след публикуването му в Официален вестник на Европейските общности.
Настоящият регламент е задължителен в своята цялост се прилага пряко във всички държави-членки.
Съставено в Брюксел на 20 септември 1976 година.